cyanic-selkie/wikianc huggingface dataset:
Belfort-Ouest
Belfort-Ouest je francúzsky kantón v obvode Belfort v departemente Territoire de Belfort v regióne Franche-Comté. Skladá sa zo západnej časti mesta Belfort.
Živa (časopis)
Živa je najstarší český populárnovedecký časopis, ktorý prináša informácie prevažne z oblasti biologických vied.
Časopis založil v roku 1853, s cieľom popularizovať prírodné vedy, Jan Evangelista Purkyně a vychádza nepretržite do súčasnosti. Spočiatku vychádzal pod záštitou Československej akadémie vied, od rozdelenia Česko-Slovenska pod záštitou Akademie věd České republiky. Vydáva ho Nakladatelství Academia.
Olli Jokinen
Oli Jokinen (* 5. december 1978, Kuopio, Fínsko) je bývalý fínsky hokejový útočník. Nie je rodina s Jussim Jokinenom.
Je považovaný za najlepšieho fínskeho športovca vôbec.
Klubový hokej
Je odchovancom KalPa Kuopio. Od ročníka 1997/98 pôsobí v zámorí. Od sezóny 2000/01 (s výnimkou lockoutu) bol hráčom klubu NHL Florida Panthers, kde patrol k lídrom v útoku. V priebehu sezóny 2007/2008 bol počas draftu vymenený do tímu Phoenix Coyotes za obrancov Keith Ballard a Nick Boynton.
4. marca 2009 bol vymenený do tímu Calgary Flames spolu s výberom 3. kola draftu 2009 za Matthew Lombardiho, Brandona Prusta a výber v 1. kole draftu 2009. V roku 2010 hral za New York Rangers avšak sa vrátil do Calgary.
Medzinárodné štandardné číslo knihy
thumb|Čiarový kód a ISBN-13 na obale knihy Medzinárodné štandardné číslo knihy (International Standard Book Number, skr. ISBN) je medzinárodný štandardný kód knihy, ktorý presne identifikuje knihu, malo by to byť jednoznačné číslo (nemali by existovať dve knihy s rovnakým ISBN). Ďalšie vydanie toho istého diela má nové číslo ISBN.
ISBN je špecifikované medzinárodnou normou ISO 2108.
Každá krajina má svoje identifikačné znaky na začiatku, Slovensko spolu s Českom má číslo 80. ISBN zabezpečuje národná agentúra, na Slovensku to je Slovenská národná knižnica.
V knihe sa môže vyskytnúť viacero čísel ISBN, pokiaľ ide o viaczväzkové dielo. Jedno číslo je spoločné pre všetky diely a druhé je ISBN konkrétneho zväzku. Stáva sa, že vydavateľstvo sa dopustí chyby a všetky zväzky majú iba jedno ISBN, čiže je čiastočne narušená jednoznačnosť ISBN.
Zhoda ISBN s číslom publikácie je viac výnimkou ako pravidlom. Je na to niekoľko dôvodov: V ISBN sa môže použiť 0 ako číslo knihy, nie všetky ISBN kódy sa musia využiť, vydavateľstvá môžu mať pridelené viac ako jedno ISBN, mnohé vydavateľstvá začali svoju činnosť pred zavedením ISBN.
Štruktúra ISBN
Do konca roku 2006 sa ISBN skladalo z 10 číslic, od roku 2007 pribudli ďalšie tri číslice, ktoré sú vždy buď 978 alebo 979 a predstavujú identifikátor, že ide o číslo ISBN. Rozšírenie o tri číslice teda zvýšilo kapacitu systému ISBN približne dvojnásobne.
Peter Veselovský
Peter Veselovský (* 11. november 1964, Liptovský Mikuláš) je bývalý slovenský hokejový útočník.
Medzinárodné štandardné číslo knihy
Štruktúra ISBN
Keď vydavateľstvo vyčerpá všetky čísla z prideleného rozsahu, je mu pridelený nový identifikátor, obvykle s menším počtom číslic.
Kontrolná číslica pre ISBN 10
Pre ISBN 10 sa kontrolná číslica získa tak, aby zvyšok po delení váženého súčtu všetkých číslic jedenástimi bol nulový. Kontrolná číslica teda môže mať i hodnotu 10, tá sa zapisuje znakom X. Ako váhy sa používajú čísla (zľava doprava) 10, 9, 8, …, 3, 2, 1 (pre kontrolnú číslicu).
Peter Veselovský
Kariéra
S hokejom začal v rodnom Liptovskom Mikuláši, kde si ho vyhliadol klub VSŽ Košice hrajúci najvyššiu federálnu súťaž. Vojenčil v Michalovciach. Po pôsobení v Košiciach hral jednu sezónu v Plzni, kde bol prvým cudzincom v histórii klubu. V nasledujúcej sezóne sa vrátil do Košíc a získal majstrovský titul. Potom sa cez Liptovský Mikuláš dostal do francúzskeho HC Caen, kde odohral jednu sezónu. Po nej hral v Maďarsku a na záver kariéry si zahral extraligu za Skalicu a Spišskú Novú Ves, kde sa stretol po dlhých rokoch s bývalým spoluhráčom Igorom Libom. Po skončení kariéry sa zamestnal ako robotník v US Steel Košice.
Reprezentácia
V česko-slovenskom drese odohral 25 zápasov v ktorých strelil 3 góly a v slovenskom drese odohral 16 zápasov, strelil 4 góly. Získal bronzovú medailu na ZOH 1992 a bronzovú medailu na Majstrovstvách sveta v roku 1992.
Medzinárodné štandardné číslo knihy
Kontrolná číslica pre ISBN 10
Výsledný súčet je 143, kontrola: 143 mod 11 = 0 (143 = 13 · 11), ISBN 80-204-0105-9 je platné.
Kontrolná číslica je navrhnutá tak, že by muselo dôjsť až ku dvom presne definovaným preklepom, aby výsledné číslo bolo platné.
Peer review
Peer review (z angl. „kontrola/revízia seberovnými“), recenzné hodnotenie alebo recenzné konanie je kontrola práce (činnosti) alebo diela tretími osobami (spravidla odborníkmi) činnými v rovnakej oblasti, napríklad:
Peer review ako recenzia vedeckej práce
Najčastejšie sa pojem vzťahuje na recenziu vedeckého tlačeného diela vo forme jeho odborného posúdenia nezávislými odborníkmi (expertné posudzovanie článku ) z rovnakej oblasti pred jeho vydaním. Recenziu vykonáva osoba, ktorá je odborníkom v rovnakej oblasti ako autor vedeckej práce, čo sa v oblasti viacodborových vedeckých disciplín, ktorým sa nevenujú jednotlivci, ale rozsiahle vedecké tímy, môže stať predmetom sporov. Recenzentov (spravidla 2 na článok) vyberá zvyčajne redakčná rada vedeckého časopisu z osôb, ktoré nie sú jej členmi.
Odborné vedecké časopisy si ako podmienku publikovania vedeckej práce, vyžadujú preskúmania tejto práce, vlastnými alebo externými recenzentmi. Konkrétny „správny“ postup pri „overovaní“ nie je stanovený a odlišuje sa podľa zvyklostí toho-ktorého časopisu. Rozsah „overovania“ môže siahať od jednoduchého schválenia redaktorom až po žiadosť o úplné sprístupnenie napríklad surových dát a metodiky, ktorou boli tieto dáta spracované, aby bolo možné vykonať úplnú verifikáciu alebo znovu zopakovať objav, o ktorom vedecký článok pojednáva.
Napriek tomu, že metodika peer review býva často kritizovaná ako pomalá (či naopak unáhlená), neefektívna alebo nepochopená, vedecká verejnosť ju často - spolu s princípom falzifikácie - chápe ako to, čo odlišuje vedu, od náboženských dogiem.
Belrupt-en-Verdunois
Belrupt-en-Verdunois je francúzska obec, ktorá sa nachádza v departemente Meuse, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Recklinghausen
Recklinghausen je mesto v Nemecku. Nachádza sa v spolkovej krajine Severné Porýnie-Vestfálsko vo vládnom obvode Münster a v severozápadnej časti Porúria.
Kultúra
V meste Recklinghausen je múzeum ikon, v ktorom je vystavených vyše 1 000 prác z Ruska, Grécka a Balkánu. Bolo založené v roku 1956 a je najväčšiou galériou ikon mimo pravoslávneho sveta.
Vlad III.
thumb|Vlad III. Vlad III. alebo '''Vlad III. Ţepeş (* 8. november 1431, Sighişoara, Rumunsko – † 1476, Bukurešť, Rumunsko), známy aj ako Drăculea či Ţepeş''' (Cepeš), bol knieža Valašského kniežatstva v rokoch 1448, 1456 – 1462 a 1476. Turci ho nazývali aj Kaziglu Bey (po slovensky: Princ Narážač).
Život
Narodil sa v Sighişoare v Sedmohradsku v rodine kniežaťa Vlada II. Ako 12 ročný spoločne s mladším bratom odišiel do Osmanskej ríše, kde bol štyri roky vazalom osmanského pašu. Po tom ako sa dozvedel, že bojari zabili jeho otca Vlada II. a staršieho brata Mirceu II. ho Turci oslobodili a vymenovali na trón Valašského kniežatstva, ktorý však musel neskôr pod tlakom Jána Huňadyho opustiť. Po úteku do moldavského kniežatstva, kde sa zdržal štyri roky, a po smrti tunajšieho kniežaťa Romana II., spoločne s Štefanom III. odišiel do Uhorska a štyri roky prežil v Sedmohradsku pri hraniciach s Valašským kniežatstvom. V roku 1456 sa s pomocou uhorských a valašských bojarov dostal na trón Valašského kniežatstva. Začiatkom jeho vlády sa v zajatí nachádzalo takmer 500 tisíc ľudí a počas svojej šesťročnej vlády (1456 – 1462) bez ohľadu na svoje chúťky zlikvidoval vyše 100 tisíc ľudí.
Viedol boje za centralizovanú moc s bojarmi, a kvôli zabezpečeniu proti prípadnému nájazdu nepriateľa ozbrojil slobodných roľníkov a mešťanov. Od roku 1461 odmietol platiť daň tureckému sultánovi Mehmedovi II. Pre zradu bojarov bol nútený odísť do Uhorska, kde ho obvinili zo spolupráce s Osmanskou ríšou. V roku 1476 ho zabili bojari.
Čert
Vlad Ţepeş bol druhým synom kniežaťa Vlada II. zvaného tiež Dracul (po slovensky Drak), ktorý získal tento prídomok na základe svojej príslušnosti k rytierskemu Dračiemu rádu (po latinsky Societas Draconistrarum). Keďže vo vtedajšej rumunčine neexistovalo slovo pre draka (dnes je to dragon), táto prezývka bola odvodená od názvu tohto rytierskeho rádu a začali ho volať Vlad Dracul. Aj keď v latinčine draco znamená drak, v rumunčine slovo drac znamená čert. Ďalej, pridaním člena určitého, vznikne slovo Dracul. Vlad III. zdedil po otcovi aj jeho prezývku.
Turci nazývali obyvateľov tejto oblasti draguli a ich panovníka začali nazývať Dragulea. Prezývka Draculea a potom Dracula sa teda vyvinula s najväčšou pravdepodobnosťou stretnutím slov Dragulea a Dracul. Túto prezývku údajne používal potom aj sám Vlad Ţepeş, ako dodatok k svojmu menu, najmä pre jeho nepriateľov. Stala sa totiž synonymom čerta, diabla, zla a krutosti v tej najextrémnejšej forme.
Narážač
Prezývku Ţepeş – Narážač dostal Vlad III. podľa jeho údajne obľúbenej metódy mučenia a popravovania – napichovania obetí na kôl, ktorú si údajne osvojil počas jeho väznenia u Turkov. Mnohé zo správ o jeho krutosti sa dnes považujú skôr za legendy, ktoré sa šírili ohováračskými letákmi v Nemecku a Rusku po jeho smrti, vďaka vynálezu tlačiarenského lisu.
Jeden z nich zobrazuje Vlada III., ako večeria pri prestretom stole na vŕšku, na ktorom je celý les kolov s narazenými mŕtvymi Turkami.
Stal sa inšpiráciou pre írskeho spisovateľa Brama Stokera k napísaniu slávneho románu Dracula.
Lineárne písmo B
thumb|Hlinená tabuľka s nápisom lineárneho písma B, objavil ju britský archeológ [[Arthur Evans na Kréte v lokalite Knóssos, cca 1450–1375 pred Kr.]]
Používali ho mykénski Achájci, usadení na pevninskom Grécku i na minojskej Kréte, ktorú ovládli po roku 1450 pred Kr. Lineárne písmo B sa používalo takmer výhradne na hospodárske záznamy, evidenciu úrody, surovín, zbraní alebo ľudí, ktorí pracovali na poliach a v dielňach.
Doposiaľ sa našlo takmer 6000 tabuliek s lineárnym písmom B na týchto lokalitách: Knóssos (asi 4360 tabuliek), Pylos (1087 tabuliek), Téby (viac ako 300 tabuliek), Mykény (73 tabuliek), Tiryns (27 tabuliek), Chania (4 tabuľky) a na iných miestach asi 170 tabuliek.
Lineárne písmo B je slabičné písmo (sylabické) a obsahuje aj logografické symboly. Má asi 200 grafém predstavujúcich fonetické slabičné znaky a sémantické logogramy (ideogramy), ktoré označujú napr. konkrétne predmety (meč, trojnožka, bojový voz). Vyskytuje sa na tabuľkách zo 14. a 13. storočia pred Kr. a vyvinulo sa z príbuzného lineárneho písma A používaného na zápis minojského jazyka.
Rozlúštil ho Michael Ventris spolu s Johnom Chadwickom v rokoch 1951–1953. Významným odborníkom a znalcom lineárneho písma B (ale aj lineárneho písma A a gréckych dialektov vôbec) je český bádateľ prof. PhDr. Antonín Bartoněk, DrSc., ktorý pôsobí na Filozofickej fakulte Masarykovej univerzity v Brne.
Hladov
Hladov je obec v Česku v okrese Jihlava v kraji Vysočina. 1. januára 2012 tu žilo 152 obyvateľov, z toho 83 mužov a 69 žien, pričom priemerný vek v obci bol 41,7 roka (muži 40,6 roka, ženy 43,1 roka).
Hrušovo
Hrušovo je obec na Slovensku v okrese Rimavská Sobota.
Časti obce
Obec sa skladá z častí Hrušovo, Ostrany a Striežovce, ktoré boli pôvodne samostatnými obcami.
Tehuelches (department)
Department Tehuelches leží na západe provincie Chubut, v južnej Argentíne. Je jeden z 15 departmentov provincie.
Na severe hraničí s departmentom Languiñeo, na východe s departmentom Paso de Indios, na juhu s departmentom Río Senguer a na západe s Čile.
Belfort-Sud
Belfort-Sud je francúzsky kantón v obvode Belfort v departemente Territoire de Belfort v regióne Franche-Comté. Skladá sa z južnej časti mesta Belfort.
Majstrovstvá Európy vo florbale
Majstrovstvá Európy vo florbale sú zaniknuté najvyššie európske podujatie vo florbale, ktoré riadila Medzinárodná florbalová federácia (IFF). Ich história začala v roku 1994, kedy sa vo Fínsku konali prvé majstrovstvá sveta mužov, a skončila v roku 1995. Všetky 3 podujatia vyhralo Švédsko. ME vo florbale boli nahradené majstrovstvami sveta z dôvodu narastajúceho rozmachu florbalu vo svete.
Sarmiento
Sarmiento môže byť:
Saint-Appolinaire
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
KTM-2
KTM-2 bol typ sovietskej jednosmernej dvojnápravovej a dvojdverovej električky. KTM-2 bolo označenie motorového vozňa súpravy; za neho bol zvyčajne zapriahnutý ešte vlečný vozeň s označením KTP-2 (КТП-2). Vozne koncepčne vychádzali zo svojho predchodcu, typu KTM-1.
Električky tohto typu vyvinul závod UKVZ v roku 1957; o rok neskôr opustil brány závodu prvý prototyp. Medzi rokmi 1960 a 1969 potom prebiehala výroba sériovo (tieto série sa samozrejme líšili; zmienn sa dočkal hlavne interiér). KTM-2 jazdili napríklad v Odese, Kolomne či Charkove ešte v 80. rokoch; definitívne skončili v roku 1987. Nástupcom sa stali KTM-5, ktoré boli už vhodnejšie a lepšie vyhovovali mnohým nárokom (predovšetkým vďaka tomu, že boli štvornápravové).
Technológia
Technológia (z lat. technologia < z gr. τεχνολογια [technología]= náuka o zručnostiach < τεχνη "umenie/zručnosť/remeslo" + λογος "slovo, náuka" + prípona ια) znamená:
Keďže sa v angličtine slovo technology používa aj pre techniku, v poslednej dobe sa často možno stretnúť s takýmto použitím aj v iných jazykoch - napríklad „najnovšia počítačová technológia“ je spravidla (len) najnovšia počítačová technika.
Definície
Technológia je chápaná ako ľudská činnosť. Technológia je staršia ako veda a inžinierstvo, pretože predstavuje ľudské znalosti pri riešení „skutočných“ bežných problémov pri vytváraní štandardizovaného vzhľadu a vlastností nástrojov, strojov, prístrojov, materiálov a procesov. Takáto štandardizácia dizajnu je základná vlastnosť technológií.
Technológia je náuka o výrobe materiálov a výrobkov z daných surovín, pričom nemusí nevyhnutne používať vedecké objavy a inžinierske konštrukcie.
Technológia sa zaoberá opisom techník poľnohospodárskej, priemyselnej a remeselnej výroby rôznych druhov tovaru, predmetov a látok človeku potrebných, ale aj opisom získavania a spracovania surovín používaných na výrobu.
Technológia môže byť intuitívne chápaná ako čisto empiricky podložená ľudská činnosť, ktorej postupmi a prostriedkami (technikami) vznikajú predmety pre rôzne ľudské potreby.
Technológiu je možné chápať aj ako súbor všetkých technických vied.
Rapilly
Rapilly je francúzska obec, ktorá sa nachádza v departemente Calvados, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 42 obyvateľov (2009).
Nasledujúci graf zobrazuje vývoj počtu obyvateľov v obci.
Jana Kiššová
Ing. Jana Kiššová (* 23. november 1974, Bratislava) je slovenská klasickoliberálna politička, ekonómka, manažérka a bývalá podnikateľka, bývalá poslankyňa Národnej rady Slovenskej republiky (NR SR) (od 1. júla 2014 za zaniknutý mandát Richarda Sulíka; predtým vo volebnom období 20102012), predsedníčka Výboru NR SR pre hospodárske záležitosti a predsedníčka Komisie pre podnikateľské prostredie, podporu MSP a živnostníkov. Patrí k zakladajúcim členom politickej strany Sloboda a Solidarita (SaS). Od roku 2009 pôsobila vo funkcii generálnej manažérky strany, bola členkou Republikovej rady, ako aj členkou Výboru pre ľudské zdroje. Od roku 2014 zastávala funkciu podpredsedníčky strany SaS.
V októbri 2019 ukončila svoje členstvo v politickej strane SaS. Následne, spolu s ďalšími predstaviteľmi Demokratického jadra SaS, vstúpila do Demokratickej strany a stala sa volebnou líderkou kandidátky v parlamentných voľbách v roku 2020. Na mimoriadnom kongrese 26. októbra 2019 v Hronseku bola delegátmi zvolená do funkcie prvej podpredsedníčky Demokratickej strany.
Životopis
Narodila sa 23. novembra 1974 v Bratislave. Po absolvovaní Základnej školy Mudroňova 83 (19811989) nastúpila na Gymnázium Vazovova (19891993). V rokoch 19931996 študovala v odbore financie, bankovníctvo a investovanie na Vyššej odbornej škole v Bratislave. V rokoch 19962001 absolvovala štúdium v odbore financie, bankovníctvo a investovanie (FBaI) na Národohospodárskej fakulte Ekonomickej univerzity v Bratislave (titul Ing.).
Gabriela Kiliánová
PhDr. Gabriela Kiliánová, CSc. (* 16. apríl 1951) je slovenská etnologička. Od roku 1983 pracuje v Ústave etnológie SAV.
Jana Kiššová
Profesijná kariéra
Od februára 1995 pôsobila v spoločnosti ASSET spol. s r.o., najskôr ako dokumentaristka a manažérka pre dokumentáciu, neskôr ako manažérka pre dokumentáciu a vzdelávanie a od roku 2004 do roku 2008, ako personálna riaditeľka spoločnosti. Následne, v rokoch 20082010, bola výkonnou riaditeľkou (a do januára 2012 tiež spoločníčkou) 1. Československej personálnej, spol. s r. o.
Politická kariéra
Vo voľbách do Národnej rady SR (NR SR) v roku 2010 získala poslanecký mandát. V tomto volebnom období bola členkou Výboru NR SR pre kultúru a médiá a náhradnou členkou Výboru NR SR pre európske záležitosti.
Vo voľbách do Národnej rady SR 2012 nezískala potrebný počet hlasov na zvolenie, ale stala sa prvou náhradníčkou strany SaS. Po zániku mandátu Richarda Sulíka, ktorý bol zvolený za poslanca Európskeho parlamentu (EP) vo voľbách do Európskeho parlamentu na Slovensku a 1. júla 2014 sa stal poslancom EP, nastúpila Jana Kiššová ako náhradníčka. Mandát poslankyne NR SR začala vykonávať zložením sľubu na 36. schôdzi NR SR, 1. júla 2014.
V októbri 2019 ukončila svoje členstvo v politickej strane SaS. Následne, spolu s ďalšími predstaviteľmi Demokratického jadra SaS, vstúpila do Demokratickej strany a stala sa volebnou líderkou kandidátky v parlamentných voľbách v roku 2020. Na mimoriadnom kongrese 26. októbra 2019 v Hronseku bola delegátmi zvolená do funkcie prvej podpredsedníčky Demokratickej strany. Bola predsedníčkou Výboru NR SR pre hospodárske záležitosti a predsedníčkou Komisie pre podnikateľské prostredie, podporu MSP a živnostníkov.
V júni 2023 šéf strany SAS Richard Sulík oznámil, že Kiššová bude septembrových predčasných parlamentných voľbách kandidovať za jeho stranu z 30. miesta na kandidátnej listine.
Beney-en-Woëvre
Beney-en-Woëvre je francúzska obec, ktorá sa nachádza v departemente Meuse, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Manda-Inakir
Manda-Inakir je trhlinová erupčná zóna, pozostávajúca z niekoľkých severozápadne predĺžených trhlinových zón a pyroklastických kužeľov pozdĺž Etiópskej a Džibutskej hranice, blízko mesta Koroli. Vulkanický komplex vlastne predstavuje rozchádzajúcu sa časť (centrálnu zónu) stredooceánskeho chrbátu, vyzdvihnutú tektonickými pohybmi nad hladinu mora. Okrajové zlomy riftu sprevádzajú troskové kužele, prevažne bazaltového zloženia, ktorých láva vytvára morfológiu, podobnú morfológii štítového vulkánu.
Sporiteľňa
Sporiteľňa je druh úverového ústavu, ktorého hlavným poslaním je prijímanie úsporných vkladov na vkladné knižky alebo sporiteľničné listy. Sústreďovanie drobných úspor umožňuje ich premenu na kapitál. Pokiaľ sú organizované ako štátne alebo verejné ústavy, poskytuje záruku za vklady orgán, ktorý ich založil (zakladateľ).
"Medzi týmito ústavmi najznamenitejšie a obecnej núdzi najviac odolávajúce sú sporiteľnice", Ľudovít Štúr
Alexandr Michajlovič Ľapunov
Alexandr Michajlovič Ľapunov (* 6. jún (podľa Juliánskeho kalendára 25. máj) 1857, Jaroslavľ, Rusko, vtedy Ruská ríša - † 3. november 1918, Odesa, Ukrajina, vtedy Ukrajinská ľudová republika) bol ruský matematik a fyzik. Je známy predovšetkým vďaka práci v oblastiach diferenciálnych rovníc, dynamických systémov, teórie potenciálu, matematickej fyziky a teórie pravdepodobnosti. Je po ňom pomenované veľké množstvo matematických viet a konceptov.
Basketbalová extraliga žien 2015/16
Basketbalová extraliga žien v sezóne 2015/16 bol 24. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Do extraligy sa v tejto sezóne prihlásilo 8 družstiev. Prvenstvo v súťaži obhájilo družstvo Good Angels Košice, ktoré tak získalo 13. titul v poradí. Vo finálovej sérii zvíťazilo nad Piešťanmi.
Systém súťaže
Systém súťaže sa oproti predchádzajúcim sezónam pozmenil. Po odohraní základnej časti, ktorá sa tentoraz hrala štvorkolovo, nenasledovala nadstavbová časť, ale všetky družstvá postúpili priamo do play-off. Štvrťfinále sa hralo na 2 víťazné zápasy; semifinále, finále a play-off o 3. miesto na 3 víťazné zápasy. Okrem týchto zápasov sa odohrali aj duely play-off o 5. a 7. miesto, ktoré sa taktiež odohrali na 3 víťazné zápasy. Zo súťaže nikto nevypadol. Od sezóny 2015/16 sa zmenili aj limity zahraničných hráčov. Každý klub musel mať na súpiske hráčov aspoň 6 Slovákov, minimálne jeden z nich musel byť prítomný na ihrisku.
Štvrťfinále
Pozn: Košice nepricestovali kvôli absencii hráčok na prvý zápas do Piešťan, celú sériu tak vyhrali Piešťany.
Spectabilis
Spectabilis (lat.) je slovutný, znamenitý; titul dekana fakulty vysokej školy.
Châtenois-les-Forges (kantón)
Châtenois-les-Forges je francúzsky kantón v obvode Belfort v departemente Territoire de Belfort v regióne Franche-Comté. Skladá sa z 10 obcí.
Dáma
Dáma môže byť:
Zaježová
Zaježová je časť obce Pliešovce. V minulosti bola súčasťou tzv. Pliešovských lazov. Od konca 50. rokov do roku 1991 samostatná obec. Od uvedeného roka opäť súčasť obce Pliešovce. Tvorí samostatné katastrálne územie. Žije tu cca 200 obyvateľov, zväčša dôchodcov, aj keď v posledných rokoch sa sem sťahujú aj mladé rodiny z miest.
Miestne názvy lazov (menších skupín domov): Bukovina, Polomy, Korienky, Podrimáň, Rimáň, Blýskavica, Podsekier, Sekier, Dolinky, Dubiná, Podlysec.
Pramení tu rieka Krupinica a potok Rimánsky jarok. Nachádza sa tu najvyšší bod pohoria Javorie, rovnomenný vrch Javorie.
Pôsobí tu občianske združenie Pospolitosť pre harmonický život, ktoré sa okrem iného zameriava aj na rozvoj zaježovských a okolitých lazov. Je to najstaršie občianske združenie pôsobiace v Zaježovej – vzniklo už v roku 1994. Budova bývalého gazdovstva v lokalite Polomy na vzdelávacie pobyty už od roku 1991. Organizujú sa tu remeselné kurzy, školy v prírode, výuky tanca, či meditácie. V rokoch 20082014 boli budova a jej okolie postupne rekonštruované. Vzdelávacie centrum Zaježová je majetkom združenia Živica. Formálne je zriaďovateľom Vzdelávacieho centra Zaježová občianske združenie Živica. Živica realizuje rôzne kurzy pre študentov a učiteľov, ktoré prinášajú inšpirácie vo vzdelávaní a ochrane životného prostredia. Okrem Zaježovej pôsobí v Bratislave a Zvolene. Vo Vzdelávacom centre Zaježová sa realizujú rôzne semináre v rámci projektov: Sokratov inštitút, Komenského inštitút, Zelenú školu, Záhrada, ktorá učí, Učiteľ Slovenska a iné. Mimovládnu organizáciu CEEV Živica založil Juraj Hipš, ktorý v roku 2019 ukončil pôsobenie ako riaditeľ a vstúpil do politiky ako hlavný odborník na školstvo strany SPOLU – občianska demokracia.
STS-8
STS-8 bola misia raketoplánu Challenger vykonaná v auguste-septembri 1983. Bol to tretí let orbitera Challenger a ôsmy let v programe Space Shuttle celkovo. Na palube letel po prvý raz astronaut čiernej farby pleti. Hlavným cieľom misie bolo vypustenie družice INSAT- 1B.
Posádka
V zátvorkách je uvedený celkový počet letov do vesmíru vrátane tejto misie.
Predštartové prípravy
left|thumb|Challenger pri prevoze do VAB Challenger dorazil z Edwards AFB (kde pristál pri predchádzajúcom lete) na Floridu koncom júna 1983. Pri poletovej inšpekcii bolo vymenených 76 doštičiek tepelnej ochrany, pneumatiky a brzdy na podvozku, okno pilotnej kabíny poškodené mikrometeorom, hydraulické čerpadlo APU-3, a toaleta. Technici tiež doplnili amoniak pre chladiaci systém, dusík a pitnú vodu. Potom bol raketoplán prevezený do VAB, kde bol 27. júla pripojený k zostave ET a SRB.
Raketoplán bol na rampu LC-39A prevezený 2. augusta a 4. prebehlo skúšobné odpočítavanie. Potom bola do jeho nákladového priestoru uložená družica Insat- 1B. Pôvodne to mala byť družica TDRS-B, ale vedenie NASA sa rozhodlo vyradiť ju z nákladu STS-8.
Štart
5 dní pred štartom sa k Floride priblížil hurikán Berry, ale kozmodrómu sa vyhol a tak neovplyvnil predštartové prípravy. 27.augusta prišla na Kennedyho vesmírne stredisko posádka a začalo sa hlavné odpočítavanie (T-46 hodín). 30. augusta, teda v deň štartu, kozmodrómom ešte prešla búrka, ale tá sa vzdialila a Challenger vzlietol v čase 06:32 UTC. Po 129 sekundách sa oddelili motory SRB, v čase T+8.45 minút boli vypnuté motory SSME. Po odhodení nádrže ET sa raketoplán po 2 OMS manévroch dostal na kruhovú obežnú dráhu.
Priebeh letu
Po otvorení nákladového priestoru Bluford začal s pokusom CFES, ktorého cieľom bolo pomocou elektroforézy oddeliť bunky z ľudského pankreasu a získať tak kultúru na výrobu inzulínu. Ostatní astronauti pripravovali manipulátor RMS.
left|thumb|Vypustenie družice Insat-1B. Cez druhý letový deň sa uskutočnilo vypustenie satelitu. Jeho štart sa uskutočnil o 07:47 UTC, po 45 minútach sa satelit dostal na prechodovú dráhu. Po jeho navedení na stacionárnu obežnú dráhu sa vyskytol problém s jedným jeho solárnym panelom, ktorý sa neotvoril. Ďalšou úlohou druhého dňa bol test spojenia s raketoplánom a Houstonom pomocou družice TDRS-1, ale pre poruchu na pozemnom počítači vo White sands sa to podarilo až na tretí deň. Klasické spojenie pomocou pozemných staníc však bolo bez problémov udržiavané. Počas druhého dňa tiež prebiehal pokus na palete DFI- sledovanie tepelne citlivého náteru na trubici tepelného čerpadla, aby sa zistila rýchlosť prúdenia teplonosnej kvapaliny čerpadlom. Tomuto pokusu sa venoval Brandenstein, Gardner zatiaľ pokračoval s pokusom CFES.
Počas štvrtého dňa Truly znížil dráhu Challengera z 296 na 225km kvôli experimentom. Tie mali sledovať priebeh korózie vo vesmíre pod vplyvom atomárneho kyslíku. Astronauti sa tiež zúčastnili televíznej tlačovej konferencie.
Pristátie
O 07:38 raketoplán zrovnal svoj let s dráhou 22 na základni Edwards AFB, o 07:39:42 sa dotkol podvozkom dráhy (touchdown) a o 07:40:40 za zastavil. Pri kontrole motorov SRB vylovených z oceánu sa zistilo, že takmer prehorela stena trysky jedného z nich, čo by malo pri štarte za následok deštrukciu motora.
Porfyroid
Termín zaviedol J. C. Delamétherie v roku 1795.
Zloženie a vlastnosti
Porfyroidy vznikli premenou kyslých vyliatych hornín ryolitov (kremenných porfýrov), ryodacitov, a ich tufov alebo aj zo žulových porfýrov. Makroskopicky sa porfýroidy vyznačujú zreteľnou jemnou bridličnatosťou. Najčastejšie sú svetlo sfarbené - biele, svetložlté, sivobiele a žltkasté. Majú reliktnú porfyrickú štruktúru. Základná hmota je obyčajne zložená zo sericitu, kremeňa a živcov. Výrastlice (porfyroblasty) tvoria najčastejšie kremeň a živce. V niektorých typoch porfyroblasty kremeňa majú pretiahly tvar.
Hodice
Hodice je obec v Česku v okrese Jihlava v kraji Vysočina. 1. januára 2012 tu žilo 760 obyvateľov, z toho 374 mužov a 386 žien, pričom priemerný vek v obci bol 40,3 roka (muži 39,2 roka, ženy 41,5 roka).
Ivan Dodig
Ivan Dodig (* 2. apríl 1985, Mostar, Juhoslávia, dnes Bosna a Hercegovina) je súčasný chorvátsky profesionálny tenista.
Tretia bitka o Nadžáf
Tretia bitka o Nadžaf prebiehala v meste Zarqa (alt. Zarga) neďaleko irackého mesta Nadžaf v dňoch 28. a 29. januára 2007. Iracké bezpečnostné zložky (neskôr podporované americkými a britskými vojskami) sa v nej dostali do stretu so šiitskými ozbrojencami zo sekty Nebeskí vojaci.
vládny výklad
Krátko pred mosilmským sviatkom Ašura odhalili iracké bezpečnostné zložky plán na zavraždenie niekoľkých popredných šiitských klerikov, medzi nimi aj populárneho ajatoláha Sistániho. Podľa plánu mali atentátnici preniknúť k duchovným preoblečení za pútnikov a následne z čo najmenšej vzdialenosti zahájiť paľbu. Nešlo by o prvý prípad, keď tento sviatok zneužili extrémisti na krvavé útoky. V roku 2004 zahynulo pri bombových útokoch počas sviatku minimálne 178 ľudí.
Iracké jednotky naplánovali na 28. február zákrok proti podozrivým osobám, avšak ten vyústil v silné boje v ktorých ozbrojenci takmer porazili iracké bezpečnostné zložky. Počas niekoľko hodín trvajúcich bojov bol jeden iracký vojak zajatý. Povstalci ho ošetrili a poslali späť s odkazom: „imám sa vracia“. Irackým vojakom začala dochádzať munícia, a tak im spojenecké vojská poskytli leteckú podporu v podobe bojových vrtuľníkov a lietadiel F-16. Útoky koordinované v spolupráci s príslušníkmi amerických špeciálnych jednotiek pomohli odbremeniť irackých vojakov, avšak jeden vrtuľník AH-64 Apache sa povstalcom podarilo zostreliť. V jeho troskách zahynuli obaja členovia posádky. Spojeneckým vojskám sa podarilo zabezpečiť miesto pristátia skôr než dorazili ozbrojenci, avšak ich útoky sa darilo odrážať len vďaka intenzívnej palebnej podpore. Iracké vojská neboli schopné zvrátiť priebeh bitky a tak požiadali o pomoc elitný útvar irackej armády prezývaný Hilla SWAT. Okolo jednej poobede dorazili aj americké posily z Bagdadu.
Po príchode posíl sa niektorí z povstalcov rozhodli uniknúť smerom k mestu Karbalá. Krátko na to irackí predstavitelia vyhlásili, že sa im podarilo boje zastaviť, avšak 1. februára došlo v meste Nadžaf k ďalším stretom s ozbrojencami.
Spochybnenie
Oficiálnu verziu udalostí spochybnili novinári Patrick Cockburn, Dahr Jamail a Ali al-Fadhily. Podľa ich vyšetrovania nepokoje začali o šiestej ráno, keď Hadždž Saad Saad Najif al-Hatemi viedol ozbrojených členov šiitského kmeňa Hawatim smerom ku kontrolnému stanovišťu. Bezpečnostné zložky zahájili na jeho auto paľbu, pričom zomrel Hatami, jeho žena a šofér. Do prestrelky sa následne zapojili členovia kmeňa Hawatim. Irackí vojaci si údajne mysleli, že bojujú proti členom al-Káidy a požiadali o posily. Následne sa do oblasti bojov presunuli členovia kmeňa Chazail snažiaci sa zastaviť boje, no neuspeli. Po vystupňovaní bojov sa pokúšali stiahnuť aj členova Hawatin, avšak aj tento pokus o zastavenie bojov stroskotal. Do bojov bola zatiahnutá aj skupina vedená Ahmadom al-Hassanim, ktorá žila v oblasti bojov. Intenzita stretov vzrastala a vyvrcholila sériou spojeneckých náletov. Po skončení bojov sa mnoho Iračanov dožadovalo objasnenia priebehu bojov. Hovorca parlamentu Mahmúd al-Mašhadani obvinil vládu z úmyselného utajovania dôkazov.
Následky
Informácie o stratách v radoch irackej polície a armády sa pohybujú v rozmedzí od 11 do 30 mŕtvych a asi 30 zranených. Americká armáda prišla o dvoch mužov. V boji zahynulo okolo 400 ozbrojencov a približne rovnaký počet padol do zajatia. Podľa vyhlásení irackej armády sa podarilo zhabať stovky automatických zbraní, ako aj niekoľko mínometov či rakiet. Podľa zverejnených informácií sa pri telách ozbrojencov našli dokumenty potvrdzujúce ich príslušnosť k radikálnej náboženskej sekte Nebeskí vojaci. Podľa viacerých analytikov boli prehnané aj správy o irackom “úspechu“. Bezpečnostné sily podcenili závažnosť situácie, ako aj pripravenosť ozbrojencov na boj. Po boji bolo zatknutých niekoľko stoviek príslušníkov sekty. 2. septembra 2007 boli vynesené rozsudky nad 458 z nich. Desiati boli odsúdení na smrť, 54 bolo prepustených a zvyšok dostal trest odňatia slobody na pätnásť rokov až doživotie.
Čierna éra
Čierna éra bola prešovská hudobná hip-hopová skupina pôsobiaca v hudobnom éteri od roku 1999. Významnejšie sa ale dostala do povedomia až vydaním demo nahrávky Postavím si dom z roku 2003. Skupinu tvorili 5 členovia a to: Norma, Dávid, Braňo (Bronek), Koli a DJ Nula. Spoločne na poslednom vydanom albume Repu hra z roku 2005 so skupinou spolupracovala aj skupina DeCeSta ktorú tvorili MC Citron a Shimo.
Is There Anybody Out There? (The Wall Live 1980–81)
'''Is There Anybody Out There? (The Wall Live 1980-81)''', je dvojalbum skupiny Pink Floyd vydaný v roku 2000. Je to reedícia zo živých koncertov The Wall. Nahrával a zmixoval ju James Guthrie z rôznych vystúpení v priebehu rokov 1980 a 1981 (väčšina nahrávok pochádza z Earl Court v Londýne).
Počas prvej časti show bol štatistami priebežne stavaný veľký múr z lepenkových krabíc, ktorý oddelil skupinu od publika, a slúžil potom ako premietacia plocha. Bolo naň použitých okolo 420 krabíc (tehál), vysoký bol 9,5 metra (31 stôp) a dlhý bol 49 metrov (160 stôp). Hudobníkov bolo vidno iba cez malý otvor v strede múru a počas niektorých častí na múre aj pred ním.
Na obale albumu môžeme vidieť masky vytvorené z tvárí hudobníkov skupiny Pink Floyd, použité členmi zástupnej skupiny, ktorá sa objavila pri úvodnej skladbe "In The Flesh". Prvé skúšky pre vystúpenia robila skupina hneď po vydaní albumu v decembri, 1979 v štúdiách Paramountu v Los Angeles, od januára 1980 sa skúšalo pre prvé vystúpenie v Memorial Sports aréne v Los Angeles.
Miesta vystúpení
Pink Floyd vystúpil na koncertoch The Wall iba na pár miestach. Bolo to hlavne pre veľkoleposť a nákladnosť príprav a samotnej show. Bolo treba postaviť gigantickú stenu, medzi hudobníkov a obecenstvo okrem do tých čias používaných efektov na konceroch skupiny ako gigantické kruhové premietacie plátno, lietajúce prasa, pyrotechniku.
Konanie koncertov
Roger Waters sa pokúsil o prezentáciu tejto show 21. júla 1990, koncertom The Wall – Live in Berlin, ktorý mal byť oslavou zrútenia berlínskeho múru. Uskutočnil a na Potsdamerskom námestí, ktoré bolo v tom čase územím nikoho, rozdeľujúcom západný a východný Berlín.
Scenár koncertov
Koncerty uvádzal ceremoniár, ktorý sa striedal od vystúpenia k vystúpeniu („MC Atmos“). Na albume Is There Anybody Out There je to Gary Yudman, ktorý bol ceremoniárom vystúpení v Londýne na Earl Court v rokoch 1980 a 1981. Niektoré koncerty uvádzal slovami o tom, že „ak bude počas show niekto stáť na svojom sedadle, bude zastrelený“. Na začiatku šokované publikum videlo náhradnú skupinu v maskách riadnych členov, ktorí zahrali prvú skladbu „In The Flesh?“, potom preletelo ponad nich lietadlo, po havárii ktorého sa na ožiarenom pódiu objavili skutoční členovia skupiny Pink Floyd. Okolo nich začala skupina štatistov zo zhruba stovky kartónových krabíc stavať múr. Museli ho dostavať do konca prvej časti koncertu. V tejto časti sa objavovali v skladbách zmieňované obrovské nafukovacie figuríny postáv ako bol učiteľ, Pinkova manželka a Pinkova matka.
V druhej časti vystúpenia skupina hrala, ale bola kompletne skrytá za múrom. V otvore z pár tehál zahral David Gilmour sólo na klasickú gitaru v skladbe „Is There Anybody Out There?“, Roger spieval z odkrytého miesta štylizovanej hotelovej izby v stene skladby „Nobody Home“ a „Vera“. Počas sóla v skladbe „Comfortably Numb“ bol David Gilmour obrovským hydraulickým zdvihákom vynesený na múr. Potom nasledovali agresívne (až fašisticky) ladené časti koncertu, kde sa Pink prevtelil do role diktátora. Členovia skupiny Pink Floyd sa pripojili k teatrálnym vystúpeniam, pri skladbe „Run Like Hell“ sa ponad stenu sa prevalili nafukovacie prasce (symbolizujúce v albume Animals strednú spoločenskú triedu). Hudbu hrala zas náhradná skupina v maskách... potom v závere skladby „The Trial“ sa stena s rachotom zrútila. Na jej troskách si všetci hudobníci spoločne zahrali a zaspievali záverečný song „Outside the Wall“.
O skladbách albumu
Album Is There Anybody Out There? obsahuje všetky skladby, ktoré boli na týchto koncertoch hrané vrátane piesní „What Shall We Do Now?“, a „Last Few Bricks“. Skladba „What Shall We Do Now?“ bola plánovaná pre originálny album The Wall, ale pred vydaním ju z albumu vylúčili.
Skladba „Last Few Bricks“ bola spojítkom medzi „Another Brick in the Wall part 3“ a „Goodbye Cruel World“. Obsahovala v sebe motívy zo skladieb „The Happiest Days of Our Lives“, „Don’t Leave Me Now“, „Young Lust“ a „Empty Spaces“ a mala za úlohu vyplniť časový priestor počas ktorého štatisti dokončievali múr, v závere čoho sa pred poslednou tehlou v diere objavil Waters s pesničkou G„oodbye Cruel World“. Až do vydania albumu Is There Anybody Out There?, nemala táto skladba svoj oficiálny názov. Fanúšikovia ju volali „Almost Gone“ („čoskoro príde...“).
Skladby albumu sa mierne odlišujú od originálnych. Obidve časti „In The Flesh“ majú rozšírený úvod. „The Thin Ice“ a „Run Like Hell“ majú dlhší začiatok aj koniec. „Another Brick in the Wal Part 2“ má prepracovanejšie a dlhšie gitarové sóla a dlhšie ukončenie. „Mother“ má dlhší začiatok, dlhšie gitarové sólo. „Young Lust“ je tiež obohatený o dlhšie pasáže hry na organe Hammond po Gilmourovom gitarovom sóle. Dlhšie gitarové sóla sú aj v skladbách „Hey You“ a „Comfortably Numb“. Oproti štúdiovému albumu sú dlhšie, nekrátené verzie skladieb „The Show Must Go On“ a O„utside the Wall“.
Umiestnenie v rebríčkoch
Album
David Gilmour o koncertoch The Wall
David Gilmour sa v jednom interwiev o vystupovaní na konceroch The Wall vyjadril takto:
V knižke vydanej v limitovanej edicii Is There Anybody Out There (The Wall Live) dodáva:
Recenzia
Recenzia (z lat. recensio; vykonávanie recenzie je recenzovanie) alebo v mnohých kontextoch aj kritika môže byť:
Odborná recenzia je recenzia vykonaná/vytvorená odborne alebo odborníkom, pozri peer review
Gerd von Rundstedt
Poľný maršal Gerd von Rundstedt (* 12. december 1875, Aschersleben – † 24. február 1953, Hannover) bol jeden z najvýznamnejších nemeckých veliteľov druhej svetovej vojny. Je považovaný za jedného z najschopnejších predstaviteľov nemeckej „starej školy“ (bývalých príslušníkov generálneho štábu z prvej svetovej vojny).
Mladosť a raná kariéra v armáde
Narodil sa v decembri roku 1875 v Ascherslebene, v dnešnom Sasku-Anhaltsku. Pochádzal z Pruskej aristokratickej rodiny. Roku 1892 vstúpil do armády, a roku 1902 začal navštevovať nemeckú vojenskú akadémiu, ktorej zložitým príjmacím konaním neprešlo až 75% žiadateľov. 22. januára 1902 sa von Rundstedt oženil s Luisou Bila von Götz. Počas prvej svetovej vojny bol viackrát povýšený. V rámci 22. záložnej divízie sa zúčastnil bitky na Marne. Neskôr pôsobil na východnom fronte v rámci 12. armády. Na konci vojny roku 1918 dosiahol hodnosť majora. Cez vojnu ako aj po jej skončení slúžil v štáboch, najskôr pechotného a armádneho zboru, neskôr divízie. Po vojne zostal súčasťou Reichshwehru. V roku 1927 bol povýšený do hodnosti generálmajora a nasledujúci rok poverený velením 2. jazdeckej divízie. V roku 1932 krátko velil 3. pechotnej divízii. Ale už čoskoro z tejto funkcie odstúpil, po tom čo Franz von Papen vyhlásil stanné právo a začal prenasledovať členov nacistickej strany. Von Rundstedt síce opovrhoval nacistami, ale bol zástancom toho aby sa armáda do politiky neplietla. Následne bol poverený vedením Vojenskej oblasti III a o niečo neskôr Vojenského skupinového veliteľstva I. Ako dôležitý a schopný dôstojník sa podieľal na výstavbe a znovu vyzbrojení Wehrmachtu, čo odporovalo Versaillskej zmluve. V tej dobe začalo gestapo sledovať vrchného veliteľa armády Wernera von Fritscha. Nacisti neskôr von Fritscha obvinili z homosexuality a prinútili odstúpiť. Von Rundstedt v tej dobe najdlhšie slúžiaci dôstojník celej armády, ktorý si Fritscha veľmi vážil, potom osobne šiel za Hitlerom a žiadal ho aby bola celá vec prešetrená. Po skončení pohraničnej krízy s Česko-Slovenskom roku 1938 odstúpil zo svojej funkcie.
Druhá svetová vojna
V lete 1939 bol však opäť povolaný do funkcie a menovaný veliteľom štábu, ktorý bol po čase premenovaný na Skupinu armád Juh, ktorá sa zúčastnila útoku na Poľsko. Jeho podriadené jednotky vybojovali bitku na Bzure a zajali 120 000 Poliakov. Už v tej dobe, sa prejavil ako svojrázny veliteľ, ktorý sa nemieni zaoberať detailami. Tie radšej prenechával na svojho schopného náčelníka štábu von Mansteina. Po porážke Poľska krátko viedol Hlavné veliteľstvo Východ, ktoré malo na starosti vojenskú správu obsadeného Poľska. Koncom októbra 1939 bol menovaný za veliteľa Skupiny armád A. Neskôr podporil Mansteinove pripomienky k plánu na útok do Beneluxu a Francúzska. Počas nasledujúcich bojov úspešne viedol zverené vojská, ktoré pri útoku cez Ardeny prekvapili a obkľúčili početné nepriateľské sily. Išlo o kľúčové víťazstvo, ktoré rozhodlo o nasledujúcom úspechu celej operácie. Za svoje úspechy bol 19. júla 1940 povýšený do hodnosti poľného maršala.
V roku 1941 viedol Skupinu armád Juh počas operácii Barbarossa. Práve jeho skupina armád sa stretla s najväčším množstvom sovietskych tankov. 8. augusta sa jeho skupine armád vzdalo vyše 100 000 sovietskych vojakov, ktorých obkľúčil okolo Umane. V priebehu mesiaca spolu s vojskami skupiny armád stred uzavrel pri Lochvici obrovský Kyjevský kotol, v ktorom Nemci zajali ďalších 665 000 zajatcov. Ostro odmietal postup do vnútrozemia Sovietskeho zväzu v priebehu zimy. Na konci novembra 1941 bol po prudkej hádke s Hitlerom odvolaný a prepustený ale so všetkými poctami (oficiálne zo zdravotných dôvodov), pretože neuposlúchol Hitlerov rozkaz a pod silnými údermi nepriateľa so svojimi jednotkami ustúpil z Rostova nad Donom. V marci roku 1942 bol vymenovaný za veliteľa vojsk na západe, kde okrem iného viedol stavbu Atlantického valu, najprv sám, neskôr za spoluúčasti maršala Rommela. Po spojeneckej invázii sa obidvaja aj napriek prudkým profesionálnym sporom v oblasti stratégie a niekedy aj osobnej nevraživosti zhodli na tom, že vojna je stratená, a že je nutné čo najrýchlejšie uzavrieť mier. Rundstedta za jeho opakované požiadavky rokovať so Spojencami krátko po ich vylodení odvolali a nahradili maršalom von Klugem. Následne Runstedta Hitler poveril predsedaním čestnému súdy, ktorý mal rozhodnúť o osude 55 dôstojníkov, ktorí boli obvinení z účasti na sprisahaní proti Hitlerovi z 20. júla 1944.
Keď sa v auguste 1944 začal západný front rútiť a Kluge spáchal samovraždu, von Rundstedta povolali v septembri 1944 späť na západný front, teraz do funkcie veliteľa Modelovho štábu. Dosiahol posledný skutočný úspech na západnom fronte, keď sa mu podarilo zmariť Montgomeryho veľkoryso naplánovanú ale zle uskutočnenú operáciu Market Garden. V tom čase si však už bol vedomý, že išlo iba o labutiu pieseň jeho armády. Onedlho dostal poverenie na uskutočnenie útoku v Ardenách, sám ale neveril, že útok bude úspešný a zúfalo sa pokúšal Hitlera presvedčiť, že ide o holé šialenstvo. Počas bojov si uvedomil, že jeho vrchný veliteľ už stratil pojem o skutočnom stave na fronte. Bitka o Ardeny sa nakoniec skončila nemeckým neúspechom, presne tak ako predpokladal. V marci 1945 bol definitívne odvolaný z funkcie pre „porazeneckú náladu“. 1. mája 1945 ho zajala americká armáda v Bavorsku.
Povojnové obdobie
thumb|Gerd von Rundstedt pred tribunálom v [[Norimbergu]] Niekoľko rokov sa nachádzal v zajateckom tábore vo Veľkej Británii. Ako svedok svedčil pred súdom s vojnovými zločincami v Norimbergu. Bol obvinený vojnových zločinov, ale nakoniec nebol súdený. Podľa niektorých názorov naňho padá najmä morálna a profesionálna zodpovednosť za to, že sa prostredníctvom krytia za svoje povinnosti a službu národu, vyhýbal zodpovednosti za zločiny, ktoré boli v jeho okolí páchané. Roku 1949 bol zo zajatia prepustený. Vrátil sa do Hannoveru, kde žil až do svojej smrti roku 1953.
Anatomické postavenie
thumb|right|Anatomické roviny - mediálna, transverzálna a frontálna (koronárna)
Anatómia je opisná veda, a preto využíva presné a rozsiahle názvoslovie, ktorým opisuje nielen jednotlivé časti a orgány ľudského tela, ale aj ich polohu a postavenie voči ostatným. Aby bolo toto možné, je ľudské telo pri popisovaní v určitej štandardizovanej polohe, ktorú voláme anatomické postavenie.
Mediánna a sagitálna rovina
Telom v anatomickom postavení možno viesť viacero rovín. Mediánna rovina prechádza stredom ľudského tela odhora až nadol a rozdeľuje ho na pravú a ľavú identickú polovicu.
Ako sagitálna rovina (lat. sagitta - šíp) sa označuje akákoľvek rovina, ktorá prebieha paralelne s mediálnou rovinou.
Koronárna alebo frontálna rovina
Koronárna alebo frontálna rovina rozdeľuje telo na prednú a zadnú polovicu. Je rovnobežná s čelom (lat. frons - čelo) Prebieha kolmo na mediálnu rovinu a rovnako ako ona prebieha telom odhora nadol v jeho dlhej osi. Termín posterior alebo dorsalis (lat. dorsum - chrbát) sa vzťahuje na štruktúry, ktoré sú v zadnej časti tela za touto rovinou, termín anterior alebo ventralis (lat. venter - brucho) zasa na štruktúry v jeho prednej časti pred touto rovinou.
Transverzálna rovina
Transverzálna alebo horizontálna rovina prebieha kolmo na obe predchádzajúce a rozdeľuje telo na hornú a dolnú polovicu. Poloha nad touto rovinou sa označuje superior, poloha pod ňou inferior. Synonymami sú termíny kraniálny (bližšie k hlave, lat. cranium - lebka) a rostrálny (lat. rostrum - rypák) pričom rostrálny používame, ak sa pohybujeme v rámci hlavy a opačným termínom je kaudálny (bližšie k chvostu/nohám, lat. cauda - chvost).
Šikmé roviny
Sú to roviny vedené v šikmých uhloch na tie vyššie uvedené.
Noha a ruka
Dlaň (lat. palma) ruky korešponduje s ploskou (lat. planta) nohy, a chrbát (lat. dorsum) ruky korešponduje s priehlavkom (lat. dorsum) nohy.
Z tejto analógie vychádza termín dorziflexia - ohnutie nahor (tzv. pravá flexia) a termín plantárna flexia - ohnutie nadol (pravá extenzia).
Noha je tiež schopná pohybov i pozdĺž iných osí, vďaka pohyblivosti členkového kĺbu. Tieto pohyby sú:
Rotácia ruky v smere otočenia dlane dozadu sa nazýva pronácia, v smere otočenia dlane dopredu supinácia.
Ostatné
V anatomickom postavení je penis v erekcii a smeruje nahor, teda zadná strana penisu je normálne tou, ktorú by sme označili ako hornú.
Jazyk má dorzálnu stranu tú, ktorá smeruje nahor.
Perineum je osobitnou štruktúrou pre pôrodníkov a gynekológov. Za centrum sa tu považuje telo perinea a okolitá anatómia sa popisuje vo vzťahu k tomuto telu, ktoré je „centrom všetkého“.